Ministru kabineta noteikumu projekta

“Grozījumi Ministru kabineta 2004. gada 14. decembra noteikumos Nr.1015 “Vides prasības mazo katlumāju apsaimniekošanai”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts “Grozījumi Ministru kabineta 2004. gada 14. decembra noteikumos Nr.1015 “Vides prasības mazo katlumāju apsaimniekošanai”” (turpmāk – noteikumu projekts) izstrādāts, lai precizētu noteikumu darbības jomu un novērstu pretrunas ar Ministru kabineta 2017.gada 12. decembra noteikumos Nr.736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām" noteikto. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir novērst pretrunas ar Ministru kabineta 2017.gada 12. decembra noteikumos Nr.736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām" noteikto.  Pašreizējā situācija un problēmas:  Ministru kabineta 2017.gada 12.decembra noteikumi Nr.736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām" tika izstrādāts, lai pārņemtu Eiropas Parlamenta un Padomes 2015. gada 25. novembra direktīvā (ES) 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām noteiktās prasības un tās attiecinātu uz iekārtām ar nominālo ievadīto siltuma jaudu no 1 MW kā tas noteikts direktīvā.  Spēkā esošie Ministru kabineta 2004. gada 14. decembra noteikumi Nr. 1015 “Vides prasības mazo katlumāju apsaimniekošanai” attiecas uz iekārtām ar nominālo ievadīto siltuma jaudu no 0,2 MW līdz 5 MW, kas nozīmē, ka pēc noteikumu projekta "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām" stāšanās spēkā iekārtas ar jaudu no 1 MW līdz 5 MW tiktu regulētas divos dažādos Ministru kabineta noteikumos.  Tādēļ nepieciešams veikt precizējumus Ministru kabineta 2004. gada 14. decembra noteikumos Nr.1015 “Vides prasības mazo katlumāju apsaimniekošanai”, tajā noteiktās prasības attiecinot tikai uz iekārtām ar jaudu līdz 1 MW.  Tāpat Ministru kabineta 2004. gada 14. decembra noteikumos Nr. 1015 “Vides prasības mazo katlumāju apsaimniekošanai” 12.punktā minētie spēku zaudējušie “Ministru kabineta 2003. gada 23. septembra noteikumi Nr. 534 “Noteikumi par Latvijas būvnormatīvu LBN 231-03 “Dzīvojamo un publisko ēku apkure un ventilācija”” aizstāti ar pašreiz spēkā esošajiem "Ministru kabineta 2015. gada 16. jūnija noteikumiem Nr. 310 "Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"”. |
| 3. | Projekta izstrādē iesaistītās institūcijas | Nav. |
| 4. | Cita informācija | Ministru kabineta 2017. gada 12. decembra sēdē ir pieņemti noteikumi Nr. 736 "Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām" (prot. Nr. 61 37. §). Noteikumiem pievienotajā protokollēmumā noteikts, ka Vides aizsardzības un reģionālās attīstības ministrijai jāsagatavo grozījumi Ministru kabineta 2004.gada 14.decembra noteikumos Nr.1015 "Vides prasības mazo katlumāju apsaimniekošanai" un jāiesniedz tie izskatīšanai Ministru kabinetā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) komersanti un iestādes (operatori), kuru īpašumā ir sadedzināšanas iekārtas jeb katlu mājas.  2) kontroles institūcijas un citas iestādes, kas iesaistītas noteikumos noteikto prasību izpildē. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv). |
| 2. | Sabiedrības līdzdalība projekta izstrādē | Noteikumu projekts 2017. gada 31. oktobrī ievietots Vides aizsardzības un reģionālās attīstības ministrijas tīmekļvietnē, sadaļā “Sabiedrības līdzdalība” (pieejams <http://www.varam.gov.lv/lat/likumdosana/normativo_aktu_projekti/normativo_aktu_projekti_vides_aizsardzibas_joma/>). |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzama noteikumu projekta ietekme uz valsts pārvaldes funkcijām.  Saskaņā ar noteikumu projektu netiek plānota jaunu institūciju izveide, esošo institūciju likvidācija vai reorganizācijā, kā arī netiek prognozēta ietekme uz institūcijas cilvēkresursiem. |
| 3. | Cita informācija | Nav. |

|  |  |
| --- | --- |
| Vides aizsardzības un reģionālās  attīstības ministrs  Vides aizsardzības un reģionālās attīstības ministrijas valsts sekretārs | K. Gerhards  R. Muciņš |
|  |  |

Maslova 67026586

[lana.maslova@varam.gov.lv](mailto:lana.maslova@varam.gov.lv)